**Imatran kaupungin liikuntapaikkojen käyttö 4.3-31.3.2021**

Seurat ja ryhmäharrastustoiminta kaupungin sisä- ja ulkotiloissa(voimassa tämänhetkisen 3.3.2021, viranomaisohjeistuksen perusteella)

Kaupunki suosittelee seuroille, että kaupungin **sisätiloissa**

* 2008-syntyneiden ja sitä nuorempien lasten harrastustoimintaa voi jatkaa kaupungin sisätiloissa enintään 10 hengen pienryhmissä (henkilömäärä sisältää ohjaajan). Toiminta tulee järjestää lähikontakteja välttäen, yli 2 metrin turvaetäisyydet huomioiden. Ohjaajien ja valmentajien tulee olla aina samoja eikä vanhempien oleskelua harrastus- tai pukeutumistiloissa sallita.
* sellaisissa sisäliikuntatiloissa, joissa on käytettävissä kattoon asti ulottuvia väliseiniä voi harjoitella useampi ryhmä siten, että ryhmät eivät kohtaa toisiaan hallin muissa tiloissa (urheilutalo ja Mansikkalan koulun liikuntasalit). Eli yksi 10 hengen ryhmä/tila. Jäähallilla kaukalossa voi harjoitella kaksi 10 hengen ryhmää siten, etteivät ryhmät kohtaa toisiaan.
* vuonna 2000 tai myöhemmin syntyneiden ryhmäharrastustoiminta on tauolla 4.3-31.3.2021. Harjoitteluoikeus on SM- ja I-div. tason sekä Ketterä U20 SM sarjan urheilijoilla.
* aikuisten ottelu- ja kilpailutapahtumia ammattilais- ja kilpaurheilun (SM- ja I-div. taso, Ketterä U20 SM sarja) osalta voidaan järjestää kaupungin sisäliikuntatiloissa ilman yleisöä.
	+ Mikäli paikalla on yleisöä, tilaisuutta koskee aluehallintoviraston määräys ja 6 henkilön rajoitus. Katsojien ollessa erillään pelaajista ja huoltohenkilökunnasta (esim. erillisessä katsomossa), katsojia koskee 6 henkilön rajoitus.
* junioreiden ottelu- ja kilpailutapahtumia ei järjestetä lainkaan 4.3 – 31.3.2021.

Kaupunki suosittelee seuroille, että kaupungin **ulkoliikuntatiloissa**

* junioreiden ottelu- ja kilpailutapahtumia ei järjestetä lainkaan 4.3.-31.3.2021.
* aikuisten ottelu- ja kilpailutapahtumia ei järjestetä, pois lukien ammattilais- ja kilpaurheilu (SM- ja I-div. taso), huomioiden kokoontumisrajoitus.
* ulkona tapahtuva harjoittelu sallitaan vuonna 2001 syntyneille sekä sitä nuoremmille. Ryhmäkoko on enintään 20 henkeä, sisältäen ohjaajan. Toiminta tulee järjestää lähikontakteja välttäen, yli 2 metrin turvaetäisyydet huomioiden.
* Ukonniemi-areena voidaan jakaa kahdelle 20 hengen harrastusryhmälle (20 henkeä/puolikas kenttä). Ukonniemi-areenalla maajoukkuetason yksilöurheilijoilla (yleisurheilu) on myös mahdollisuus harjoitella.

Yleiset ohjeet tilojen käyttöön:

* Ryhmien liikkumista tulee valvoa harjoitusten ajan siten, että ryhmät eivät sekoitu pukuhuoneissa tai muissa yleisissä tiloissa liikkuessaan.
* Pukutilojen käyttöön tulee kiinnittää erityistä huomioita ja rajoittaa sekä porrastaa pukutilojen käyttöä harjoituksiin saavuttaessa ja sieltä lähdettäessä. Pukutiloissa ja tiloihin tullessa sekä poistuessa suositellaan kasvomaskien käyttöä 12-ikävuodesta lähtien ja turvavälien noudattamista.
* Huolehditaan hyvästä hygieniasta (käsienpesu, varusteiden ja välineiden puhdistus).
* Liikuntatiloihin ei tulla sairaana, edes vähäoireisena, paikalle.
* Liikuntatiloihin voivat tulla vain harjoitusten kannalta välttämättömät henkilöt. Lasten huoltajia pyydetään jättämään lapset hallien ja koulujen ulko-ovelle ja välttämään sisätiloissa liikkumista.
* Jos aiemmin myönnettyjä vuoroja ei käytetä, käyttäjän on peruttava vuoro uimahallin kassalle uimahalli@imatra.fi
* Urheiluakatemia siirtyy 8.3 alkaen omatoimiharjoitteluun.

Kaupungin liikuntatilat

* Uimahalli on yleisölle suljettuna 31.3.2021 asti. Ohjattu harrastustoiminta 2008-syntyneille ja sitä nuoremmille on sallittu uimahallissa.
* Urheilutalon ja jäähallin kuntosalit sekä Vuoksenniskan kuntosali pidetään suljettuina 31.3.2021 saakka. Ulkokuntosalit pysyvät edelleen auki.
* Ulkokentät pidetään avoinna. Kenttien pukuhuoneet ovat suljettuina. Kenttien yhteyteen on tuotu ulkopenkkejä luistimien vaihtoa varten.

Liikuntaryhmät

* Imatran kaupungin ohjatun liikunnan liikuntaryhmät ovat tauolla. Livejumppia toteutetaan verkon välityksellä. Linkki jumppiin löytyy kaupungin verkkosivuilta [www.imatra.fi](http://www.imatra.fi)
* Urheiluseurojen/järjestöjen ja Työväenopiston aikuisryhmille varatut vuorot urheilutalolla ja kouluilla ovat tauolla.

Yksityiset liikuntatilat

Kaupunki suosittelee alueen yksityisiä liikuntatiloja noudattamaan Eksoten ja kaupungin yleisiä ohjeistuksia.